DSGT ชิลลิ่ง 29.19% สวนแนวโน้มรายได้-กำไรปีนี้ลดลงจากปีก่อน
DSGT ชิลลิ่ง 29.19% สวนแนวโน้มรายได้-กำไรปีนี้ลดลงจากปีก่อน
26 ต.ค. 2558

ผู้สื่อข่าวรายงานว่า บริษัท ดีเอสจี อินเตอร์เนชั่นแนล (ประเทศไทย) จำกัด (มหาชน) หรือ DSGT ราคาพุ่งชนซิลลิ่ง 29.19% โดย ณ เวลา 11.27 น.อยู่ที่ 5.40 บาท บวก 1.22 บาท ด้วยมูลค่าซื้อขาย 48.17 ล้านบาท โดยหุ้นปรับตัวต่ำสุดที่ 4.20 บาท โดยราคาหุ้นเปิดตลาดที่ 4.20 บาท ทั้งนี้บริษัทเป็นผู้ผลิตและจำหน่ายผ้าอ้อมสำเร็จรูปสำหรับเด็ก และผ้าอ้อมสำเร็จรูปสำหรับผู้ใหญ่
 
ก่อนหน้านี้ นางชัชณี อนันต์วัฒนพงษ์ ผู้จัดการทั่วไปประจำประเทศไทย บมจ.ดีเอสจี อินเตอร์เนชั่นแนล (ประเทศไทย) ระบุเมื่อวันที่ 10 ก.ย. 58 ว่า บริษัทคาดารายได้และกำไรสุทธิในปีนี้จะลดลงจากปีก่อนที่มีรายได้ 8,300 ล้านบาทและกำไรสุทธิ 437 ล้านบาท โดยในครึ่งปีแรกบริษัทมีกำไรสุทธิเพียง 28 ล้านบาท เนื่องจากบริษัทได้รับผลกระทบจากภาวะเศรษฐกิจทั้งในประเทศและต่างประเทศชะลอตัวส่งผลให้กำลังซื้อหดตัวลง และยังทำให้การแข่งขันในตลาดค่อนข้างรุนแรง บริษัทต้องแข่งขันด้านราคามากขึ้นเพื่อรักษาระดับส่วนแบ่งการตลาด(มาร์เก็ตแชร์) โดยครึ่งปีแรกมีมาร์เก็ตแชร์อยู่ที่ 6%
ทั้งนี้ บริษัทมองว่าครึ่งปีหลังยังมีปัจจัยบวกที่จะมาช่วยกระตุ้นยอดขาย โดยคาดหวังว่าคณะรัฐมนตรี (ครม.) ใหม่เข้ามาน่าจะช่วยกระตุ้นเศรษฐกิจให้เติบโตไปได้ดี โดยปัจจุบันบริษัทมีสัดส่วนยอดขายในประเทศไทย 68% มาเลเซีย 25% อินโดนีเซีย 6% และสิงคโปร์ 1%